ข้อบัญญัติองค์การบริหารส่วนตำบลยะรังข้อบัญญัติองค์การบริหารส่วนตำบลยะรังเรื่องการบริหารกิจการและบำรุงรักษาระบบประปาหมู่บ้านพ.ศ. ๒๕๕๘[๑] อาศัยอำนาจตามความในมาตรา๖๘ (๑) แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ ประกอบกับมาตรา ๑๖ (๔)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕ แห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้านพ.ศ. ๒๕๔๘ องค์การบริหารส่วนตำบลยะรังโดยความเห็นชอบของสภาองค์การบริหารส่วนตำบลยะรังและนายอำเภอยะรัง จึงตราข้อบัญญัติได้ดังต่อไปนี้ข้อ๑ ข้อบัญญัตินี้ เรียกว่า ข้อบัญญัติองค์การบริหารส่วนตำบลยะรังเรื่อง การบริหารกิจการและบำรุงรักษาระบบประปาหมู่บ้าน พ.ศ. ๒๕๕๘ข้อ๒ ข้อบัญญัตินี้ใช้บังคับในเขตองค์การบริหารส่วนตำบลยะรังนับแต่วันถัดจากวันที่ประกาศไว้โดยเปิดเผยณ ที่ทำการองค์การบริหารส่วนตำบลยะรังบรรดาหลักเกณฑ์หรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทนข้อ๓ ให้นายกองค์การบริหารส่วนตำบลยะรังเป็นผู้รักษาการตามข้อบัญญัตินี้และให้มีอำนาจออกระเบียบประกาศหรือคำสั่งเพื่อปฏิบัติการให้เป็นไปตามข้อบัญญัตินี้หมวด ๑บททั่วไป ข้อ๔ ในข้อบัญญัตินี้ระบบประปาหมู่บ้าน หมายความว่าระบบประปาซึ่งเป็นทรัพย์สินขององค์การบริหารส่วนตำบลยะรังแต่ไม่หมายความรวมถึงระบบประปาที่อยู่ในความรับผิดชอบของการประปาส่วนภูมิภาคการประปานครหลวง หรือกิจการประปาระบบหลักที่องค์การบริหารส่วนตำบลยะรังจัดตั้งขึ้นเพื่อให้บริการประชาชนและอยู่ภายใต้การบริหารจัดการขององค์การบริหารส่วนตำบลยะรังหมู่บ้าน หมายความว่าหมู่บ้านหรือชุมชนที่อยู่ในเขตองค์การบริหารส่วนตำบลยะรังตามหลักเกณฑ์การแบ่งเขตการปกครองของกระทรวงมหาดไทยคณะกรรมการ หมายความว่าคณะกรรมการบริหารกิจการและบำรุงรักษาระบบประปาหมู่บ้านที่ได้รับการเลือกตั้งจากสมาชิกผู้ใช้น้ำประปาให้ทำหน้าที่บริหารกิจการและบำรุงรักษาระบบประปาประธานกรรมการ หมายความว่าประธานกรรมการบริหารกิจการและบำรุงรักษาระบบประปาหมู่บ้านองค์การบริหารส่วนตำบล หมายความว่าองค์การบริหารส่วนตำบลยะรังผู้บริหารท้องถิ่น หมายความว่านายกองค์การบริหารส่วนตำบลยะรังการงดจ่ายน้ำ หมายถึงการงดจัดส่งหรือจำหน่ายน้ำให้แก่ผู้ใช้น้ำจะเป็นด้วยลักษณะหรือวิธีใดก็ตามที่ผู้ใช้น้ำจะไม่สามารถใช้น้ำได้ต่อไปมาตรวัดน้ำ หมายถึง เครื่องมือหรืออุปกรณ์ที่ได้ติดตั้งให้กับผู้ใช้น้ำเพื่อวัดปริมาตรน้ำเครื่องกั้นน้ำ หมายถึงประตูน้ำที่ติดตั้งอยู่หน้ามาตรวัดน้ำ ซึ่งมีไว้สำหรับปิดและเปิดน้ำสมาชิกผู้ใช้น้ำ หมายความว่าผู้ที่ยื่นความประสงค์จะใช้น้ำประปาหมู่บ้านเป็นลายลักษณ์อักษรต่อคณะกรรมการข้อ๕ ผู้ใช้น้ำจะต้องไม่ทำการซ่อมแซมแก้ไข ดัดแปลง หรือกระทำการอย่างหนึ่งอย่างใดกับมาตรวัดน้ำเครื่องกั้นน้ำและท่ออุปกรณ์ภายนอกมาตรวัดน้ำเป็นอันขาดข้อ๖ บรรดาท่ออุปกรณ์ภายในมาตรวัดน้ำเป็นทรัพย์สินของผู้ใช้น้ำส่วนท่ออุปกรณ์เครื่องกั้นน้ำภายนอกมาตรวัดน้ำรวมทั้งมาตรวัดน้ำเมื่อได้ทำการติดตั้งไว้แล้วเป็นทรัพย์สินขององค์การบริหารส่วนตำบลข้อ๗ ถ้าท่อหรืออุปกรณ์ภายในเขตบ้านหรือภายในมาตรวัดน้ำเกิดชำรุดขึ้นผู้ใช้น้ำจะต้องจัดซ่อมโดยทุนทรัพย์ของตนเองหรือจะแจ้งให้คณะกรรมการดำเนินการซ่อมให้ก็ได้ โดยผู้ใช้น้ำเป็นผู้ออกค่าใช้จ่ายเองทั้งหมดข้อ๘ ราคาค่าน้ำประปาจะคิด (คำนวณ)เป็นรายลูกบาศก์เมตรตามอัตราที่กำหนดข้อ๙ จำนวนน้ำที่ได้ใช้หรือสูญเสียสิ้นเปลืองไปเกิดขึ้นภายในมาตรวัดน้ำเข้าไปไม่ว่าจะเป็นเพราะท่อชำรุดหรือด้วยเหตุใด ๆ ก็ตาม ผู้ใช้น้ำยินยอมชำระค่าน้ำตามจำนวนที่ได้ใช้หรือสูญเสียสิ้นเปลืองไปตามตัวเลขที่อ่านได้หรือคำนวณได้จากมาตรวัดน้ำข้อ๑๐ กรณีที่มาตรวัดน้ำชำรุดเสียหายหรือมีเหตุอื่นอันไม่สามารถทำให้ทราบจำนวนน้ำที่ใช้หรือสูญเสียไปตามความเป็นจริงได้ผู้ใช้น้ำยินยอมให้คิดจำนวนน้ำตามที่ได้ใช้หรือสูญเสียไปตามวิธีการที่กำหนดโดยจะคิดคำนวณน้ำที่ใช้นั้นที่ผู้ใช้น้ำได้ใช้ไปในเดือนที่แล้วมา หรือคิดถัวเฉลี่ย๓ เดือนก่อนที่ได้ใช้ไปแล้วถ้ามาตรวัดน้ำเสียในเดือนแรกที่เริ่มใช้น้ำจะคำนวณน้ำที่ใช้นั้นตามจำนวนที่ได้ใช้ภายหลังเมื่อได้เปลี่ยนมาตรวัดน้ำใหม่แล้วข้อ๑๑ ผู้ใช้น้ำที่ถูกงดจ่ายน้ำเพราะไม่ชำระหนี้ไม่ว่ากรณีใดๆ ภายหลังแสดงความจำนงขอใช้น้ำตามเดิมอีกต้องชำระหนี้ที่ค้างทั้งหมดข้อ๑๒ เมื่อผู้ใช้น้ำจะเลิกใช้น้ำหรือย้ายที่อยู่หรือโอนให้ผู้อื่นจะต้องแจ้งให้คณะกรรมการทราบเป็นลายลักษณ์อักษรล่วงหน้าไม่น้อยกว่า๖๐ วันข้อ๑๓ ผู้ที่เข้ามาอยู่ในบ้านนั้นถ้าประสงค์จะใช้น้ำประปาต้องแจ้งความจำนงขอใช้น้ำเป็นลายลักษณ์อักษรให้คณะกรรมการทราบถ้ามิได้แจ้งต้องรับผิดชอบและยอมชำระจำนวนหนี้ทั้งหมดที่ผู้ใช้น้ำรายเดิมค้างชำระอยู่ตลอดจนความเสียหายซึ่งผู้ใช้น้ำรายเดิมทำไว้ทุกกรณีข้อ๑๔ ถ้าผู้ใช้น้ำสงสัยว่ามาตรวัดน้ำวัดหน่วยน้ำคลาดเคลื่อนจะขอให้คณะกรรมการทำการตรวจสอบได้โดยยื่นความจำนงเป็นลายลักษณ์อักษรข้อ๑๕ กรณีผู้ใช้น้ำถึงแก่กรรมทายาทหรือผู้มีสิทธิในอาคารสถานที่นั้น ประสงค์จะได้รับสิทธิในการใช้น้ำต่อไปให้แสดงความจำนงเป็นลายลักษณ์อักษรต่อคณะกรรมการ เพื่อทำการโอนสิทธิการใช้น้ำภายใน๓๐ วันนับแต่วันที่ผู้ใช้น้ำถึงแก่กรรมมิฉะนั้นจะถือว่าสละสิทธิการใช้น้ำและจะงดการจ่ายน้ำหรือโอนสิทธิการใช้น้ำให้แก่ผู้อื่นหมวด ๒บทบาทหน้าที่ของคณะกรรการบริหารกิจการและบำรุงรักษาระบบประปา ข้อ๑๖ ให้มีคณะกรรมการบริหารกิจการและบำรุงรักษาระบบประปาหมู่บ้านโดยเลือกตั้งจากสมาชิกผู้ใช้น้ำของระบบประปาหมู่บ้านแห่งนั้น ๆโดยมีจำนวนกรรมการตามที่สมาชิกผู้ใช้น้ำส่วนใหญ่กำหนด ทั้งนี้ ต้องไม่น้อยกว่า ๗ คนองค์การบริหารส่วนตำบลยะรังเป็นผู้ดำเนินการให้มีการเลือกตั้งคณะกรรมการตามวรรคหนึ่งภายใน๓๐ วัน และให้กรรมการคัดเลือกประธานกรรมการ ๑ คน รองประธานกรรมการ ๑ คน เหรัญญิก ๑คน และเลขานุการ ๑ คน โดยให้ประธานกรรมการเป็นผู้แทนของคณะกรรมการข้อ๑๗ ให้คณะกรรมการตามข้อ ๑๖มีอำนาจหน้าที่เกี่ยวกับการดำเนินการกิจการประปาดังนี้(๑)วางระเบียบข้อบังคับในการบริหารกิจการประปาโดยระเบียบดังกล่าวจะมีผลบังคับก็ต่อเมื่อได้รับความเห็นชอบจากองค์การบริหารส่วนตำบลยะรัง(๒)บริหารกิจการประปาให้เป็นไปตามข้อบังคับให้เกิดความก้าวหน้าและบริการประชาชนได้อย่างทั่วถึงและเพียงพอ(๓)พิจารณาอนุญาตหรืองดจ่ายน้ำให้แก่สมาชิกผู้ใช้น้ำโดยคำนึงถึงประโยชน์ของกิจการประปาเป็นหลักแต่การงดจ่ายน้ำให้แก่สมาชิกผู้ใช้น้ำต้องได้รับความเห็นชอบจากองค์การบริหารส่วนตำบลยะรังเว้นแต่กรณีการเอาน้ำประปาหมู่บ้านไปใช้โดยทุจริต(๔)จัดทำรายงานผลการดำเนินงานให้องค์การบริหารส่วนตำบลยะรัง และผู้ใช้น้ำทราบทุก ๆ ๓เดือน(๕)ควบคุม ดูแล การทำงานของเจ้าหน้าที่ของกิจการประปา(๖)จัดทำโครงการขอรับการสนับสนุนงบประมาณจากองค์การบริหารส่วนตำบลในกรณีที่รายได้ของกิจการประปาไม่เพียงพอต่อการดำเนินงานคณะกรรมการอาจแต่งตั้งที่ปรึกษาเพื่อให้คำแนะนำปรึกษาในการบริหารจัดการระบบประปาก็ได้ข้อ๑๘ บุคคลที่จะได้รับการเลือกตั้งจากสมาชิกผู้ใช้น้ำให้เป็นกรรมการต้องมีคุณสมบัติ ดังต่อไปนี้(๑)มีสัญชาติไทยและมีอายุไม่ต่ำกว่า ๒๐ ปีบริบูรณ์(๒)มีภูมิลำเนาหรือถิ่นที่อยู่เป็นประจำ และมีชื่ออยู่ในทะเบียนบ้านในหมู่บ้านหรือชุมชนนั้นๆ ติดต่อกันมาแล้วไม่น้อยกว่า ๑๘๐ วันและเป็นสมาชิกผู้ใช้น้ำของกิจการประปาหมู่บ้านที่ตนจะดำรงตำแหน่งกรรมการ(๓)เป็นบุคคลที่ประกอบอาชีพสุจริตไม่ประพฤติตนเป็นภัยต่อสังคมข้อ๑๙ บุคคลที่มีลักษณะดังต่อไปนี้ต้องห้ามมิให้มีสิทธิได้รับการเลือกตั้งจากสมาชิกผู้ใช้น้ำให้เป็นกรรมการ คือ(๑)เป็นภิกษุ สามเณร นักพรตหรือนักบวช(๒)หูหนวกและเป็นใบ้ซึ่งไม่สามารถอ่านและเขียนหนังสือได้(๓)ติดยาเสพติดให้โทษ(๔)เคยถูกไล่ออก ปลดออก หรือให้ออกจากราชการ หน่วยงานของรัฐ หรือรัฐวิสาหกิจ เพราะทุจริตต่อหน้าที่หรือถือว่ากระทำการทุจริตและประพฤติมิชอบในวงราชการข้อ๒๐ คณะกรรมการมีวาระอยู่ในตำแหน่งคราวละ๒ ปีนับแต่วันเลือกตั้ง แต่จะดำรงตำแหน่งติดต่อกันเกิน ๒ วาระไม่ได้ข้อ๒๑ กรรมการพ้นจากตำแหน่ง เมื่อ(๑)ครบวาระการดำรงตำแหน่ง(๒)ตาย(๓)ลาออกโดยยื่นหนังสือลาออกต่อประธานกรรมการกรณีที่ยังไม่มีประธานกรรมการให้ยื่นหนังสือลาออกต่อผู้บริหารท้องถิ่น(๔)ไปเสียจากหมู่บ้านหรือชุมชนนั้น(๕)ปรากฏภายหลังว่าขาดคุณสมบัติตามข้อ ๘ หรือมีลักษณะต้องห้ามตามข้อ ๙(๖)ต้องโทษจำคุกฐานกระทำความผิดในคดีอาญา ยกเว้นการกระทำความผิดลหุโทษหรือกระทำความผิดโดยประมาท(๗)กรณีที่กรรมการว่างลงเกินกว่ากึ่งหนึ่งให้กรรมการที่เหลือพ้นจากตำแหน่งข้อ๒๒ กรณีกรรมการว่างลงเพราะเหตุอื่นใดนอกจากครบวาระน้อยกว่าหรือเท่ากับกึ่งหนึ่งให้มีการเลือกตั้งกรรมการแทนตำแหน่งที่ว่างภายใน๑๕ วันนับแต่วันที่ตำแหน่งว่างลงและให้ผู้ซึ่งได้รับเลือกแทนนั้นอยู่ในตำแหน่งได้เพียงเท่าวาระที่เหลืออยู่ของผู้ซึ่งตนแทนกรณีตำแหน่งที่ว่างลงมีวาระที่เหลือไม่ถึง ๑๘๐วันจะไม่จัดให้มีการเลือกตั้งแทนตำแหน่งกรรมการที่วางก็ได้ข้อ๒๓ ในการประชุมคณะกรรมการต้องมีคณะกรรมการเข้าร่วมประชุมไม่น้อยกว่ากึ่งหนึ่งจึงเป็นองค์ประชุมข้อ๒๔ มติที่ประชุมให้ถือเสียงข้างมากหากคะแนนเสียงเท่ากันให้ประธานเป็นผู้ชี้ขาดและให้ถือว่าเป็นที่สุดข้อ๒๕ ในกรณีที่มีการแต่งตั้งที่ปรึกษาคณะกรรมการให้ที่ปรึกษามีสิทธิเข้าร่วมประชุมและมีสิทธิแสดงความคิดเห็นใด ๆ ก็ได้ แต่ไม่มีสิทธิออกเสียงลงมติข้อ๒๖ ให้ประธานกรรมการส่งรายงานการประชุมให้ผู้บริหารท้องถิ่นทราบภายใน๑๕ วัน นับแต่วันประชุมหมวด ๓การบริหารกิจการประปาหมู่บ้าน ข้อ๒๗ กิจการประปาหมู่บ้านเป็นทรัพย์สินขององค์การบริหารส่วนตำบลยะรังโดยมอบให้คณะกรรมการดำเนินการบริหารจัดการข้อ๒๘ ภายใต้บังคับข้อ ๑๗การบริหารกิจการประปาหมู่บ้านให้ดำเนินการไปตามที่คณะกรรมการกำหนดข้อ๒๙ ให้คณะกรรมการคัดเลือกบุคคลเพื่อให้องค์การบริหารส่วนตำบลแต่งตั้งให้เป็นเจ้าหน้าที่ของกิจการประปา โดยมีหน้าที่รับผิดชอบดูแลรักษาระบบประปาให้สามารถจ่ายนำประปาได้จัดเก็บค่าน้ำจัดทำบัญชี และดำเนินการอื่น ๆ ตามที่คณะกรรมการกำหนดโดยให้รับค่าจ้างตามที่คณะกรรมการกำหนดโดยความเห็นชอบขององค์การบริหารส่วนตำบลยะรังข้อ๓๐ การออกระเบียบข้อบังคับของกิจการประปาจะต้องผ่านความเห็นชอบจากสมาชิกผู้ใช้น้ำอย่างน้อยกึ่งหนึ่งของจำนวนสมาชิกผู้ใช้น้ำโดยจะต้องไม่ขัดกับข้อบัญญัตินี้ข้อ๓๑ การประชุมสมาชิกผู้ใช้น้ำต้องมีสมาชิกเข้าประชุมเกินกว่ากึ่งหนึ่งของจำนวนสมาชิกทั้งหมดจึงเป็นองค์ประชุมข้อ๓๒ กรณีส่วนหนึ่งส่วนใดของระบบประปาชำรุดเสียหายให้ถือเป็นหน้าที่ของคณะกรรมการในการซ่อมแซมและบำรุงรักษาแต่ถ้าจนเกินความสามารถของคณะกรรมการในการซ่อมแซมและบำรุงรักษาให้แจ้งองค์การบริหารส่วนตำบลเป็นผู้ดำเนินการซ่อมแซมและบำรุงรักษาแทนข้อ๓๓ ค่าธรรมเนียมการขอใช้น้ำ ค่าปรับค่าติดตั้งมาตรวัดน้ำ ให้เป็นไปตามที่คณะกรรมการกำหนดโดยความเห็นชอบขององค์การบริหารส่วนตำบลยะรังข้อ๓๔ การแจ้งความดำเนินคดีกับผู้ทุจริตในการใช้น้ำประปาให้เป็นหน้าที่ของคณะกรรมการโดยได้รับมอบหมายจากองค์การบริหารส่วนตำบลยะรังข้อ๓๕ ระยะเวลาในการเก็บค่าน้ำและระยะเวลาในการค้างชำระให้เป็นไปตามที่คณะกรรมการกำหนดโดยความเห็นชอบขององค์การบริหารส่วนตำบลยะรังข้อ๓๖ ค่าเบี้ยประชุมหรือตอบแทนของคณะกรรมการให้เป็นไปตามที่คณะกรรมการกำหนดโดยความเห็นชอบขององค์การบริหารส่วนตำบลยะรังข้อ๓๗ ให้คณะกรรมการหรือผู้ได้รับมอบหมายให้เก็บรักษาเงินของกิจการประปานำรายได้ของกิจการประปาฝากธนาคารในนามของกิจการประปาทั้งจำนวนในวันที่มีรายได้ถ้าฝากในวันที่มีรายได้ไม่ทันให้นำฝากธนาคารในวันทำการถัดไปทั้งจำนวนหากมีความจำเป็นจะต้องเก็บรักษาเงินไว้จ่ายในกรณีเร่งด่วนให้เป็นไปตามที่คณะกรรมการกำหนดโดยความเห็นชอบขององค์การบริหารส่วนตำบลยะรังข้อ๓๘ ให้คณะกรรมการกำหนดตัวบุคคลในคณะกรรมการเป็นผู้มีอำนาจเบิกจ่ายเงินของกิจการประปาหมู่บ้านจำนวนไม่น้อยกว่า๒ คนข้อ๓๙ การเบิกจ่ายเงินของกิจการประปาหมู่บ้านต้องลงลายมือชื่อในการเบิกจ่ายเงินอย่างน้อย๒ คนของผู้มีอำนาจเบิกจ่ายข้อ๔๐ ให้คณะกรรมการดำเนินการจัดทำบัญชีของกิจการประปาตามรูปแบบที่องค์การบริหารส่วนตำบลยะรังกำหนดและจะดำเนินการตรวจสอบการเงินและบัญชี ทุก ๆ ๖ เดือนข้อ๔๑ ให้คณะกรรมการจัดทำบัญชีรายได้และรายจ่ายของกิจการประปาให้ผู้บริหารท้องถิ่นทราบอย่างน้อยเดือนละ ๑ ครั้งหมวด ๔การโอน - เปลี่ยน ลดค่าน้ำ ข้อ๔๒ การขอโอน - เปลี่ยนชื่อผู้ใช้น้ำกรณีไม่สามารถติดต่อผู้โอนได้ให้ผู้รับโอนนำสำเนาทะเบียนบ้านและสำเนาบัตรประจำตัวประชาชนมาแสดงต่อคณะกรรมการถ้าผู้โอนและผู้รับโอนอยู่ทั้งสองฝ่าย ให้แนบใบเสร็จค่าน้ำเดือนใดเดือนหนึ่งมาประกอบด้วยข้อ๔๓ ส่วนราชการ วัด โรงเรียน มัสยิดมูลนิธิต่าง ๆและผู้อุทิศที่ดินให้ก่อสร้างประปาหมู่บ้านที่ตั้งอยู่ในเขตที่ข้อบัญญัตินี้ใช้บังคับให้ได้รับสิทธิยกเว้นค่าน้ำประปาโดยให้หัวหน้าส่วนราชการวัด โรงเรียน มัสยิด มูลนิธิต่าง ๆ หรือผู้แทนยื่นคำร้องพร้อมสำเนาบัตรประจำตัวข้าราชการหรือสำเนาบัตรประจำตัวประชาชนเพื่อประกอบการขอใช้สิทธิยกเว้นค่าน้ำประปาข้อ๔๔ มาตรวัดน้ำสูญหายให้ผู้ใช้น้ำแจ้งความมาตรวัดน้ำสูญหายที่สถานีตำรวจแล้วนำใบแจ้งความมาติดต่อคณะกรรมการ เพื่อที่จะดำเนินการติดตั้งมาตรวัดน้ำให้ใหม่ข้อ๔๕ มาตรวัดน้ำไม่เดินคณะกรรมการจะดำเนินการเปลี่ยนมาตรวัดน้ำให้ใหม่ โดยไม่คิดค่าใช้จ่ายใด ๆยกเว้นมาตรวัดน้ำชำรุดเสียหายโดยการกระทำผู้ใช้น้ำผู้ใช้น้ำจะต้องชำระค่ามาตรวัดน้ำค่าใช้จ่ายในการเปลี่ยนมาตรพร้อมค่าน้ำที่สูญเสียประกาศ ณ วันที่ ๑๓กรกฎาคม พ.ศ. ๒๕๕๘ซูลกีฟลี เฮ็งปิยานายกองค์การบริหารส่วนตำบลยะรัง[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลยะรังเรื่อง การบริหารกิจการและบำรุงรักษาระบบประปาหมู่บ้าน พ.ศ. ๒๕๕๘(ดูข้อมูลจากภาพกฎหมาย)ปุณิกา/ปริยานุช/จัดทำ๘ มกราคม ๒๕๕๙[๑] ราชกิจจานุเบกษาเล่ม ๑๓๒/ตอนพิเศษ ๓๔๙ ง/หน้า ๑๒๖/๓๐ ธันวาคม ๒๕๕๘